L-MEPs neħħew l-aħħar ostaklu għall-abolizzjoni totali tat-tariffi tar-roaming f'votazzjoni nhar il-Ħamis. Il-Parlament neħħa l-aħħar ostaklu billi stabbilixxa limiti għall-prezzijiet tal-użu tar-roaming bl-ingrossa billi approva ftehim informali maqbul mal-Kunsill. L-abolizzjoni tat-tariffi tar-roaming, li għandha tidħol fis-seħħ fil-15 ta' Ġunju 2017, se tippermetti lill-konsumaturi jċemplu, jibgħatu messaġġi u jużaw data tal-mowbajl bl-istess rati li huma jħallsu f'pajjiżhom meta jivvjaġġaw f'pajjiżi oħra tal-Unjoni Ewropea, kif ukoll jittrasferixxu data minn pajjiż għall-ieħor mingħajr ebda tariffi addizzjonali. "Din hija rebħa kbira għall-konsumaturi Ewropej", qalet ir-rapporteur Miapetra Kumpula (S&D, FI). "Issa nistgħu niċċelebraw il-fatt li mill-15 ta' Ġunju lil hemm mhux se jkun hemm aktar tariffi tar-roaming. Utenti Ewropej li jivvjaġġaw madwar l-Ewropa se jkunu jistgħu jaraw l-emails, jużaw mapep, itellgħu ritratti fuq il-media soċjali, iċemplu u jibgħatu messaġġi lil qraba f'pajjiżhom mingħajr spejjeż żejda." Bħala l-kelliema tal-S&D fuq id-drittijiet tal-konsumatur għat-tim ta' negozjaturi fuq il-leġiżlazzjoni tar-roaming, l-MEP Marlene Mizzi qalet: "Kuntenta ħafna li sa fl-aħħar l-Ewropa se żżomm il-wegħda tagħha u tabolixxi t-tariffi tar- . Dan huwa t-tmiem ta' battalja twila ħafna li bdiet sitt snin ilu b'oppożizzjoni minn bosta naħat. Huwa għalhekk li jien onorata li kont parti mit-tim tal-S&D, li rnexxielu jwassal għal storja ta' suċċess billi ddefenda l-interessi taċ-ċittadini u l-operaturi ż-żgħar." L-MEP Miriam Dalli qalet li għalkemm kellhom jgħaddu disa' snin sabiex fl-aħħar jintlaħaq ftehim politiku finali, it-tariffi tar-roaming issa se jsiru xi ħaġa tal-passat. "Aħna qegħdin inwettqu l-wegħdiet li għamilna maċ-ċittadini tagħna", hija enfasizzat. Il-ftehim informali bejn il- Parlament u l-Kunsill dwar il-limiti għall-prezzijiet tal-użu tar-roaming bl-ingrossa jistabbilixxi limiti dwar il-ħlas li l-operaturi tat-telekomunizzjoni jistgħu jitolbu lil xulxin għall-użu tan-netwerks tagħhom biex isiru telefonati bejn pajjiż u ieħor. Prezzijiet tar-roaming bl-ingrossa jaffettwaw indirettament il-kontijiet li jirċievu l-konsumaturi. Tariffi inqas għal trasferimenti tad-data jippermettu lill-konsumaturi Ewropej jużaw aktar data bħal filmati meta jivvjaġġaw bejn pajjiż u ieħor. Dan jista' wkoll jirriżulta f'suq aktar miftuħ għall-operaturi żgħar u virtwali tat-telekomunikazzjoni. Kuntatti: Informazzjoni ta' kuntatt: Numru tat-telefown: Għal aktar informazzjoni Miapetra Kumpula-Natri (S&D, FI) Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF